KIRJALLINEN KYSYMYS E-0672/00 esittäjä(t): Mauro Nobilia (UEN) komissiolle. Merenkulku- ja ilmailualalla työskentelevien työntekijöiden suojeleminen asbestilta.



Virallinen lehti nro 330 E , 21/11/2000 s. 0201 - 0202



KIRJALLINEN KYSYMYS E-0672/00 esittäjä(t): Mauro Nobilia (UEN) komissiolle (9. maaliskuuta 2000) Aihe: Merenkulku- ja ilmailualalla työskentelevien työntekijöiden suojeleminen asbestilta Neuvosto hyväksyi vuonna 1990 direktiivin 90/394/ETY(1) työntekijöiden suojelemisesta syöpäsairauden vaaraa aiheuttaville tekijöille altistumiseen työssä liittyviltä vaaroilta. Tätä direktiiviä sovelletaan neuvoston antamalla puitedirektiivillä 89/391/ETY(2) toimenpiteistä työntekijöiden turvallisuuden ja terveyden parantamisen edistämiseksi työssä ja direktiiviä sovelletaan sekä julkisella että yksityisellä alalla. Direktiivien 80/1107/ETY(3), 82/605/ETY(4), 83/477/ETY(5), 86/188/ETY(6) ja 88/642/ETY(7) täytäntöönpanemiseksi, jotka koskevat työntekijöiden suojelemista vaaroilta, jotka liittyvät altistumiseen kemiallisille, fysikaalisille ja biologisille tekijöille työssä, Italian laissa nro 277/91 ja sen 2 artiklassa todetaan, että asetuksen määräyksiä ei sovelleta merenkulku- ja ilmailualan työntekijöihin, jotta näitä suojeltaisiin valtion myöhemmin antamalla ad hoc -asetuksella. Italian hallitus ei ole tähän mennessä antanut mitään erityistä asetusta merenkulku- ja ilmailualan työntekijöiden suojelemisesta syöpäsairauden vaaraa aiheuttaville tekijöiltä. Voiko komissio varmistaa, pitääkö edellä esitetty paikkansa? Voiko komissio tarkistaa, onko Italian lain nro 277/91 2 artikla, jossa ei otetaan huomioon tiettyjä työntekijäryhmiä ja riistetään työntekijöiltä näin ollen asianmukainen suoja, voimassa olevien yhteisön työntekijöiden suojelua koskevien määräysten vastainen? Aikooko komissio kehottaa Italian hallitusta soveltamaan yhteisön kaikkien työntekijöiden suojelua koskevia direktiivejä 90/394/ETY ja 89/391/ETY, mukaan lukien merenkulku- ja ilmailualan työntekijät, syöpäsairauden vaaraa aiheuttaville tekijöille altistumiseen työssä liittyviltä vaaroilta? (1) EYVL L 196, 26.7.1990, s. 1. (2) EYVL L 183, 29.6.1989, s. 1. (3) EYVL L 327, 3.12.1980, s. 8. (4) EYVL L 247, 23.8.1982, s. 12. (5) EYVL L 263, 24.9.1983, s. 25. (6) EYVL L 137, 24.5.1986, s. 28. (7) EYVL L 356, 24.12.1988, s. 74. Anna Diamantopouloun komission puolesta antama vastaus (19. huhtikuuta 2000) Komissio ei voi täysin yhtyä arvoisan parlamentin jäsenen huomioihin jäljempänä esitetyistä syistä. Työntekijöiden suojelemisesta syöpäsairauden vaaraa aiheuttaville tekijöille altistumiseen työssä liittyviltä vaaroilta 28. kesäkuuta 1990 annettua neuvoston direktiiviä 90/394/ETY, joka on toimenpiteistä työntekijöiden turvallisuuden ja terveyden parantamisen edistämiseksi työssä 12. kesäkuuta 1989 annetun neuvoston puitedirektiivin 89/391/ETY erityisdirektiivi, sovelletaan kaikkiin, niin yksityisen kuin julkisen, toiminnan aloihin lukuun ottamatta muutamia erityisiä poikkeuksia joillakin julkisen sektorin aloilla. Merenkulku- ja ilmailuala kuuluvan näin ollen direktiivin 90/394/ETY soveltamisalaan. Kun otetaan huomioon, että vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY(1) mukauttamisesta tekniikan kehitykseen viidennentoista kerran 28. lokakuuta 1991 annetun komission direktiivin 91/632/ETY(2) antamisen myötä kaikentyyppinen asbesti on yhteisön tasolla luokiteltu syöpäsairauden vaaraa aiheuttavaksi, asbesti kuuluu direktiivin 90/394/ETY soveltamisalaan. Tiettyjen työntekijäryhmien jättäminen lain nro 277/91 soveltamisalan ulkopuolelle on direktiivien 80/1107/ETY, 82/605/ETY, 83/477/ETY, 86/188/ETY ja 88/642/ETY säännösten mukaista. Tämä ei kuitenkaan merkitse sitä, että merenkulku- ja ilmailualan työntekijöillä ei olisi suojaa syöpäsairauden vaaraa aiheuttaville aineille altistumiselta. He kuuluvat nimittäin niiden säännösten piiriin, joilla direktiivi 90/394/ETY saatetaan osaksi Italian lainsäädäntöä. Komissio kiinnittää parlamentin jäsenen huomion siihen, että direktiivit 90/394/ETY ja 89/391/ETY on saatettu osaksi Italian lainsäädäntöä 19. syyskuuta 1994 annetulla asetuksella nro 626 ja että merenkulku- ja ilmailualan työntekijöitä ei ole jätetty kyseisen asetuksen soveltamisalan ulkopuolelle. (1) EYVL 196, 16.8.1967; EYVL L 327, 3.12.1980; EYVL L 247, 23.8.1982; EYVL L 263, 24.9.1983; EYVL L 137, 24.5.1986; EYVL L 356, 24.12.1988. (2) EYVL L 338, 10.12.1991.